آلمانیا باش ناظیری آنگلا مرکل، تورکیه ایله گؤچمن‌لر موضوعسون‌داکی ایش بیرلیگی‌نین دوغرو بیر شئی اولدوغونو، عکس حالدا اینسان قاچاقچی‌لارینا قارشی موباریزه‌نین قازانیلامایاجاغینی سؤیله‌دی.
ایتالیا باش ناظیری ماتئو رنزی، آلمانیا باش ناظیری آنگلا مرکل و فرانسا پرزیدنتی فرانسوا اولاند، اینگیلتره‌نین اوروپا بیرلیگیندن آیریلما قراری (Brexit)، امنیت و گؤچمن بحرانی، اقتصادی بؤیومه موضوعلارینی اله آلماق اوچون ایتالیادا بیر آرایا گلدی.
3  لیدر، ایتالیان دونانماسینا عایید تییاره گمی‌سی گاریبالدی‌ده اورتاق مطبوعات کونفرانسی تشکیل ائتدی.
اینگیلتره‌نین بیرلیکدن آیریلما قرارینی قیمتلن‌دیرن ایتالیا باش ناظیری رنزی، اینگیلتره‌نین اوروپا بیرلیگیندن آیریلما قراریندان سونرا بیرلیگین بیتدیگی یؤنوندکی یاناشما‌لاری تنقید ائتدی.
رنزی، اینگیلیس سئچیجی‌لرین قرارینا حؤرمت ائتدیک‌لرینی و بیرلیک اوچون یئنی بیر صحیفه یازماق ایستدیک‌لرینی قید ائتدی.
کؤچمن بحرانینا دا توخونان رنزی، آغدنیزینده حیات‌لارینی ریسکه آتان‌لاری قورتارمانین، اوروپا اوچون ضرورت اولدوغونو وورغولادی.
گؤچمنلر موضوعسوندا بیرلیک اولا‌راق داها چوخونو ائتمه‌لری لازیم اولدوغونون وورغولایان رنزی،
"کیمین احتیاجی وارسا کؤمک ائتمک لازیم‌دیر" دئدی.
آلمانیا باش ناظیری مرکل ده، تورکیه ایله ائدیلن گؤچمن آنلاشماسینی مدافعه ائتدی و
"ساحل امنیت، تک باشینا دنیز مرزلرینی نظارت ائده بیلمز. بونون اوچون داها چوخونو ائتملیگیک. تورکیه ایله گؤچمنلر اوزرینه ائدیلن ایش بیرلیگی دوغرو بیر شئی. عکس تقدیرده اینسان قاچاقچی‌لارینا قارشی موباریزنی قازاناماییق. "دئیه دانیشدی.
مرکل، ایتالیا و فرانسا طرفین‌دن چوخلو دیله گتیریلن اوروپا بیرلیگی سیاستینده اقتصادی بؤیومه طرفداری الاستیک‌لیک طلب‌لرینه ایسه ایستی باخمادیغینی دیله گتیردی.
آنگلا مرکل، اوروپانین گنج‌لرین گله‌جک‌لرینی ضمانت ائتمه‌سی، گنج‌لرین ده اوروپا کولتورونو دونیایا داشیماسی لازیم اولدوغونو قید ائتدی.
فرانسا پرزیدنتی اولاند دا، اوروپانین مرز امنیتی و گؤچمن بحرانی موضوعلارینا توخونوب.
شنگن ساحه‌سی ایچریسینده ترورلا موباریزه موضوعسوندا احاطه‌لی بیر امکداش‌لیق اومیدینی دیله گتیرن اولاند، مدافعه ائتمه‌ده تأثیرلی و یاخشی بیر ایش بیرلیگی اوچون داها چوخ قایناغا احتیاج اولدوغونو، اوروپا وطنداش‌لاری‌نین ساوونما احتیاج‌لاری‌نین قارشیلانماسی لازیم اولدوغونو سؤیله‌دی.
سوریه‌نین حلب شهرینده باش وئرن فاجعه‌یه ده دقتی چکن اولاند،
"اگر، بیر شئی ائتمزسک، حلب‌دکی درام، بوتون اولوسلار آراسی جمعیتین اوتانجی اولا‌جاق." خبردارلیغینی ائتدی.
اولاند، اینگیلتره‌نین بیرلیک‌دن آیریلماسی‌نین ایسه ایقتیصاددا بیر ایستیقراریسزلیق یاراتدیغینی ایفاده ائده‌رک بو بلیرسیزلیق اوتامی آرا‌دان قال‌دیرا‌جاق تلاش‌لارا احتیاج دویدوق‌لارینی قید ائتدی.
